CELEX: 52015DC0241
Language: et
Date: 2015-05-13
Title: 2015. AASTA ÜLDEELARVE PARANDUSEELARVE PROJEKT NR 5 RÄNDESURVELE REAGEERIMINE

EUROOPA
     KOMISJON
                       Brüssel, 13.5.2015
                       COM(2015) 241 final
       2015. AASTA ÜLDEELARVE
   PARANDUSEELARVE PROJEKT NR 5
    RÄNDESURVELE REAGEERIMINE
ET                                         ET
 ---pagebreak---    2015. AASTA ÜLDEELARVE
PARANDUSEELARVE PROJEKT NR 5
 RÄNDESURVELE REAGEERIMINE
 ---pagebreak--- Võttes arvesse:
–        Euroopa Liidu toimimise lepingut, eriti selle artiklit 314, koostoimes Euroopa
         Aatomienergiaühenduse asutamislepinguga, eriti selle artikliga 106a,
–        Euroopa Parlamendi ja nõukogu 25. oktoobri 2012. aasta määrust (EL, Euratom) nr
         966/2012, mis käsitleb Euroopa Liidu üldeelarve suhtes kohaldatavaid
         finantseeskirju1, eriti selle artiklit 41,
–        Euroopa Liidu 2015. aasta üldeelarvet, mis võeti vastu 17. detsembril 20142,
–        paranduseelarvet nr 1/2015,3 mis võeti vastu 28. aprillil 2015,
–        paranduseelarve projekti nr 1/2015,4 mis võeti vastu 13. jaanuaril 2015,
–        paranduseelarve projekti nr 3/2015,5 mis võeti vastu 15. aprillil 2015,
–        paranduseelarve projekti nr 4/2015,6 mis võeti vastu 15. aprillil 2015,
esitab Euroopa Komisjon Euroopa Parlamendile ja nõukogule 2015. aasta eelarve
paranduseelarve projekti nr 5.
TULUDE JA KULUDE EELARVESTUSE MUUDATUSED EELARVEJAGUDE
KAUPA
Tulude ja kulude eelarvestuses eelarvejagude kaupa tehtavad muudatused on kättesaadavad
EUR-Lexi veebisaidil (http://eur-lex.europa.eu/budget/www/index-et.htm). Teadmiseks on
lisatud nende muudatuste ingliskeelne versioon, mis moodustab eelarve lisa.
1
        ELT L 298, 26.10.2012, lk 1.
2
        ELT L 69, 13.3.2015, lk 1.
3
        ELT L XXX, XX.XX.2015.
4
        COM(2015) 11 final, 13.1.2015.
5
        COM(2015) 160 final, 15.4.2015.
6
        COM(2015) 161 final, 15.4.2015.
                                                    1
 ---pagebreak---                                                        SISUKORD
1.    SISSEJUHATUS.......................................................................................................................................................... 2
2.    RÄNDESURVELE REAGEERIMINE ..................................................................................................................... 2
   2.1  VAJADUS ELI TASANDIL JÕUPINGUTUSI SUURENDADA .......................................................................................... 2
   2.2  2015. AASTAL KAVANDATAVAD MEETMED.............................................................................................................. 3
   2.3  RÄNDEMEETMETE KAVANDATAV RAHASTAMINE ................................................................................................... 4
   2.4  MAKSETE ASSIGNEERINGUTE ÜMBERPAIGUTAMINE PROGRAMMIST GALILEO .................................................... 5
3.    KOONDTABEL MITMEAASTASE FINANTSRAAMISTIKU RUBRIIKIDE KAUPA.................................... 6
                                                                    2
 ---pagebreak--- 1.        SISSEJUHATUS
2015. aasta paranduseelarve projekt nr 5 hõlmab liidu vahendite suurendamist rände- ja
põgenikevoogude haldamiseks pärast hiljutisi sündmusi Vahemere lõunapiirkonnas, seda eriti
täiendavate assigneeringutena Frontexi, Varjupaiga-, Rände- ja Integratsioonifondi ja
Sisejulgeolekufondi jaoks.
Võttes arvesse ümberpaigutamise võimalusi, sealhulgas Galileo programmi maksete assigneeringutest,
taotletakse sellel eesmärgil täiendavalt 75,8 miljoni euro ulatuses kulukohustuste assigneeringuid ja 0
euro ulatuses maksete assigneeringuid.
2.        RÄNDESURVELE REAGEERIMINE
2.1     Vajadus ELi tasandil jõupingutusi suurendada
Vahemerel hiljuti arvatavalt 700 inimese elu nõudnud traagiliste sündmuste järel on nii nõukogu kui
ka Euroopa Parlament jõudnud seisukohale, et Euroopa Liit peaks meetmeid võtma.
Euroopa Ülemkogu 23. aprillil 2015 toimunud erakorralise istungjärgu7 järel tehtud avalduses teatati
mitmest meetmest, mis on järgmised:
       Itaalia ja Kreeka poolt juhitavate, teiste liikmesriikide vahendite ja ressursside osalusel ning
        ELi eelarvest FRONTEXi koordineerimisel ja kaasrahastamisel toimuvate ühisoperatsioonide
        Triton ja Poseidon vahendite suurendamine;
       piiriäärsetele liikmesriikidele hädaabi andmise suurendamine;
       praegu kolmandatesse riikidesse pidama jäänud põgenike ümberasustamist käsitleva
        vabatahtliku katseprojekti loomine;
       ebaseaduslike rändajate kiiret tagasisaatmist käsitleva uue tagasisaatmisprogrammi loomine;
       Põhja-Aafrika ja Aafrika Sarve piirkondlike arengu- ja kaitseprogrammide algatamine.
Euroopa Parlament kutsus oma 29. aprilli 2015. aasta resolutsioonis8 ELi ja liikmesriike üles tagama
vajalikud ressursid päästekohustuste tõhusaks täitmiseks ning nende nõuetekohaseks rahastamiseks;
kordas, et EL peab suurendama vastutuse ja solidaarsuse õiglast jagamist liikmesriikidega, kes
võtavad absoluutarvudes või proportsionaalselt vastu suurima arvu põgenikke ja varjupaigataotlejaid
ning rõhutas vajadust varustada valdkonnaga otsesemalt seotud ameteid nende ülesannete täitmiseks
vajalike asjaomaste vahenditega.
Käesolevas paranduseelarve projektis esitatud ettepanekutes tõlgendatakse Euroopa Ülemkogu ja
Euroopa Parlamendi antud juhiseid, võttes arvesse ka Euroopa rände tegevuskavas9 esitatud komisjoni
lähenemisviisi:
    -   Kohene rändesurvele reageerimine:
            o kohaloleku tugevdamine merel;
            o inimeste salajase üle piiri toimetamise vastu võitlemiseks parema teabevahetuse
                loomine,
            o ELi ametite ja vahendite kaasamine;
            o massilisele sisserändele üleeuroopalise reageeringu väljatöötamine;
            o ümberasustamismehhanismi väljatöötamine;
7
        EUCO 18/15, 23.4.2015.
8
        P8_TA-PROV-(2015)0176, 29.4.2015.
9
        COM(2015) 240, 13.5.2015.
                                                 3
 ---pagebreak---            o varasem sekkumine kolmandates riikides.
    -  Neli sammast rände paremaks haldamiseks:
           o tugev ühine varjupaigapoliitika;
           o inimkaubanduse ning ebaseaduslikult üle piiri toimetamise vastane võitlus ja
               ebaseadusliku rände ennetamine;
           o välispiiride kindlustamine ja elude päästmine;
           o seaduslikku rännet käsitlev uus poliitika.
    -  Edasised sammud: Euroopa rändealase koostöö süvendamine:
           o Euroopa ühise varjupaigasüsteemi lõpuleviimine;
           o piirihaldus on jagatud vastutus;
           o seadusliku rände uus mudel.
2.2    2015. aastal kavandatavad meetmed
2015. aastal käesoleva paranduseelarvega kavandatavad meetmed on järgmised:
    1. Komisjon teeb ettepaneku suurendada ELi toetust FRONTEXile 2015. aastal täiendava 26,8
       miljoni euro võrra nii kulukohustuste assigneeringute kui ka maksete assigneeringutena. Selle
       eesmärk on kolmekordistada ühisoperatsioonide Triton ja Poseidon rahastamist 2015. aasta
       viimase seitsme kuu jooksul ning katta FRONTEXi jaoks 2015. aastal taotletud täiendavate
       ametikohtadega seotud kulusid (vt allpool). Tritoni ja Poseidoni tegevust tugevdatakse õhu- ja
       mereseire tõhustamise kaudu laiemal geograafilisel alal, et see kattuks vastavalt Euroopa
       Ülemkogu järeldustele operatsiooni Mare Nostrumi ulatusega. FRONTEX hakkab kasutama
       suuremal arvul laevu ja õhusõidukeid, toetudes selleks liikmesriikide vahenditele, ning
       ajakohastab tegevuspiirkondade olukorra ülevaadet, et suurendada päästesuutlikkust.
    2. Komisjon teeb piiriäärsetes riikides üha suuremal arvul rändajate vastuvõtmise toetamiseks
       ettepaneku suurendada varjupaiga-, rände- ja integratsioonifondi ning sisejulgeolekufondi
       vahendeid:
           a. Varjupaiga-, Rände- ja Integratsioonifondi raames (eelarvepunkt 18 03 01 01)
               taotletakse 2015. aastaks täiendavalt 57 miljoni euro ulatuses kulukohustuste
               assigneeringuid ja 45,6 miljoni euro ulatuses maksete assigneeringuid. Kõnealuseid
               summasid kasutatakse selleks, et kahekordistada hädaabi vahendeid, millega komisjon
               toetab piiriäärseid liikmesriike seoses tõhustatud Tritoni ja Poseidoni operatsioonidega
               suurema arvu rändajate vastuvõtmises/päästmises. See hõlmab protsessi kõiki etappe
               pärast rändajate esmakordset saabumist ja kontrollimist (25 miljonit eurot) ning ELi
               hõlmava ümberasustamiskava rakendamist (25 miljonit eurot). Lisaks sellele
               suurendatakse Põhja-Aafrikale ja Aafrika Sarve piirkonnale suunatud piirkondlike
               arengu- ja kaitseprogrammide vahendeid (7 miljonit eurot).
           b. Sisejulgeolekufondi raames (eelarvepunkt 18 02 01 01) taotletakse 2015. aastaks
               täiendavalt 5 miljoni euro ulatuses kulukohustuste assigneeringuid ja 4 miljoni euro
               ulatuses maksete assigneeringuid. See hõlmab hädaabi Tritoni ja Poseidoni raames
               teostatavate järelevalvemeetmete toetamiseks. Sellega tõhustatakse esmase vastuvõtu
               tegevusi, nagu isikutuvastamine, esmaabi, piirkontrolliks kasutatava varustuse
               hankimine ja rändajate transport.
    3. Kuna eeldatakse, et kolmele valdkonnaga otsesemalt seotud ELi ametile tekib rohkem tööd,
       teeb komisjon ettepaneku suurendada nende töötajate arvu järgnevas piiratud ulatuses:
           a. FRONTEX: 16 täiendavat ametikohta tõhustatud Tritoni ja Poseidoni operatsioonidega
               tegelemiseks, et suurendada koostööd teiste ELi ametitega inimkaubanduse võrgustike
                                                4
 ---pagebreak---                   lõhkumisel ning täiendavate kontaktisikute saatmiseks kolmandatesse riikidesse.
                  Vastavate täiendavate kulude suuruseks prognoositakse 2015. aastal 528 000 eurot.
              b. EUROPOL: 3 täiendavat ametikohta inimkaubanduse võrgustike lõhkumiseks ning
                  inimkaubitsejate poolt rändajate ja põgenike ligimeelitamiseks kasutatava internetisisu
                  kindlaks tegemiseks ja selle eemaldamise taotlemiseks. Vastavate täiendavate kulude
                  suuruseks prognoositakse 2015. aastal 99 000 eurot.
              c. Euroopa Varjupaigaküsimuste Tugiamet: 4 täiendavat ametikohta inimkaubanduse
                  võrgustike lõhkumiseks ning suuremal arvul meeskondade kasutamiseks
                  varjupaigataotluste ühiseks menetlemiseks piiriäärsetes liikmesriikides. Vastavate
                  täiendavate kulude suuruseks prognoositakse 2015. aastal 132 000 eurot.
2.3      Rändemeetmete kavandatav rahastamine
Kokku ulatub eespool kirjeldatud meetmete rahastamiseks vajalik kulukohustuste assigneeringute
suurendamine 89,0 miljoni euroni. Maksete assigneeringutena on Varjupaiga-, Rände- ja
Integratsioonifondi ning Sisejulgeolekufondi täiendavate meetmete eelmaksete katmiseks (80 %) ja
Tritoni FRONTEXi poolse kaasrahastamise jätkamiseks vaja kokku 76,6 miljonit eurot.
Komisjon uuris nii kulukohustuste kui ka maksete puhul põhjalikult võimalusi 2015. aasta eelarves
assigneeringute ümberpaigutamiseks. Sellest tulenevalt tegi komisjon peatükis 18 02 (sisejulgeolek)
kindlaks Välispiirifondi10 raames vanade toimikute sulgemisega seotud summade sissenõudmisest
tuleneva sihtotstarbelise sisetulu, mis ulatub kulukohustuste assigneeringutena 13,2 miljoni euroni ja
maksete assigneeringutena 7,0 miljoni euroni. Tehakse ettepanek kasutada kõnealuseid summasid
FRONTEXi täiendavaks rahastamiseks osana agentuuri jaoks käesoleva paranduseelarve projektiga
taotletud üldisest vahendite suurendamisest (26,8 miljonit eurot).
Seetõttu teeb komisjon ettepaneku assigneeringute suurendamiseks (75,8 miljonit eurot
kulukohustuste assigneeringutena ja 69,7 eurot maksete assigneeringutena), et eraldada 2015. aasta
eelarvest rändemeetmetele täiendavaid vahendeid. Kõnealused täiendavad vahendid jaotatakse viie
järgmise eelarverea vahel:
                                                                                        Kulukohustuste       Maksete
   Eelarverida                                 Nimetus
                                                                                        assigneeringud    assigneeringud
  18 02 01 01    Toetus piirihaldusele ja ühisele viisapoliitikale seadusliku reisimise        5 000 000         4 000 000
                 hõlbustamiseks
  18 02 03       Euroopa Liidu Välispiiril Tehtava Operatiivkoostöö Juhtimise                 13 541 000        19 821 000
                 Euroopa Agentuur (FRONTEX)
  18 02 04       Euroopa Politseiamet (EUROPOL)                                                   99 000            99 000
  18 03 01 01    Euroopa ühise varjupaigasüsteemi tugevdamine ja arendamine ning              57 000 000        45 600 000
                 liikmesriikide solidaarsuse ja nendevahelise vastutuse jagamise
                 suurendamine
  18 03 02       Euroopa Varjupaigaküsimuste Tugiamet                                            132 000           132 000
  Kokku                                                                                       75 772 000        69 652 000
2.4      Maksete assigneeringute ümberpaigutamine programmist Galileo
Lisaks peatükis 18 02 kindlaks tehtud ümberpaigutamisvõimalusele, millele osutatakse punktis 2.3, on
komisjon kindlaks teinud veel ühe maksete assigneeringute ümberpaigutamisallika programmis
Galileo, millest katta ülejäänud 69,7 miljoni euro ulatuses maksete assigneeringuid. Sellest tulenevalt
jääb maksete assigneeringute üldine tase 2015. aasta eelarves muutumatuks.
10
         Vastavalt otsusele nr 574/2007/EÜ (millega luuakse Välispiirifond aastateks 2007–2013) otsustab komisjon
         liikmesriikidelt saadud andmetele toetudes iga-aastaste programmide lõpetamisel, kui suur osa kuludest
         hüvitatakse fondist, ning nõuab tagasi lõplike aktsepteeritud kulude ja sellele liikmesriigile juba makstud
         summade vahe.
                                                        5
 ---pagebreak--- Erinevalt muudest, toetuste kaudu rakendatavatest kuluprogrammidest, vastutab komisjon Galileo
puhul kosmosetaristu ehitamise ja toimimise eest. Iga suur taristuprojekt, seda eelkõige kosmose
valdkonnas, on seotud mis tahes ajal avalduda võivate riskidega, mille kohta on maailmas mitmeid
näiteid. Galileo ei ole siin erandiks: viivitusi on esinenud satelliiditootja (OHB) puhul, samuti esines
anomaalia satelliidi orbiidile saatmisel 2014. aasta augustis. Kõnealuste küsimuste puhul on võetud
leevendavaid meetmeid ning programmide rakendamisel enam probleeme ei esine.
Delegeerimislepingutes Euroopa Kosmoseagentuuri ja Euroopa GNSSi Agentuuriga nähakse ette, et
komisjon teostab aasta jooksul kaks makset, mille aluseks on alltöövõtjatele seatud eesmärkide
täitmise üksikasjalikud prognoosid. Maksed peavad katma Euroopa Kosmoseagentuuri ja Euroopa
GNSSi Agentuuri järgmise kuue kuu finantsvajadused. Seega on nende vajadused otseselt seotud eri
lepingute täitmisega, ning arvestades nende lepingute olulisust, võib igasugune viivitus allkirjastatud
lepingute rakendamises või uute lepingute allkirjastamisel tähendada märkimisväärset muutust
taotletavate vahendite summas.
Vastavalt usaldusväärse finantsjuhtimise põhimõttele võtab komisjon arvesse lepingute täitmist ning
kohandab Euroopa Kosmoseagentuurile ja Euroopa GNSSi Agentuurile tehtavaid makseid vastavalt.
Järgmist satelliidipartiid (3. partii) käsitlev otsus sõltub 2014. aastal orbiidile saadetud täieliku
tegevusvõimega satelliitide lõplikest katsetulemustest. Värskeim kättesaadav teave satelliitide
kolmanda partii hanke kavandamise kohta viitab, et esialgselt 2015. aastaks kavandatud lepingu
allkirjastamine lükkub edasi 2016. aasta teise kvartalisse. Seetõttu jääb osa 2015. aastaks kavandatud
maksete assigneeringutest kasutamata. Komisjon teeb ettepaneku 69,7 miljonit eurot maksete
assigneeringutena ümber paigutada, et täita punktides 2.2 ja 2.3 kindlaks tehtud täiendavaid vajadusi.
                                                 6
 ---pagebreak---    3.             KOONDTABEL MITMEAASTASE FINANTSRAAMISTIKU RUBRIIKIDE KAUPA
                                                        Eelarve 2015                                                    Eelarve 2015
                                                 (sh paranduseelarve nr 1 &      Paranduseelarve projekt         (sh paranduseelarve nr 1 &
                    Rubriik                   paranduseelarveprojekt nr 1, 3 &          nr 5/2015            paranduseelarveprojekt nr 1, 3, 4 &
                                                           4/2015)                                                         5/2015)
                                                   KA                 MA           KA               MA             KA                  MA
1.    Arukas ja kaasav majanduskasv            77 954 679 684     66 922 960 910                - 69 652 000  77 954 679 684       66 853 308 910
                millest paindlikkusinstrument      83 285 595                                                      83 285 595
                                   Ülemmäär    77 986 000 000                                                 77 986 000 000
                                         Varu     114 605 911                                                     114 605 911
      Konkurentsivõime majanduskasvu ja
1a    tööhõive tagamiseks                      17 551 688 425     15 798 230 894                - 69 652 000  17 551 688 425       15 728 578 894
                                   Ülemmäär    17 666 000 000                                                 17 666 000 000
                                         Varu     114 311 575                                                     114 311 575
      Majanduslik, sotsiaalne ja
1b    territoriaalne ühtekuuluvus              60 402 991 259     51 124 730 016                              60 402 991 259       51 124 730 016
                millest paindlikkusinstrument      83 285 595                                                      83 285 595
                                   Ülemmäär    60 320 000 000                                                 60 320 000 000
                                         Varu         294 336                                                         294 336
      Jätkusuutlik majanduskasv:
2.    loodusvarad                              63 901 960 185     55 998 594 804                              63 901 960 185       55 998 594 804
                                   Ülemmäär    64 692 000 000                                                 64 692 000 000
                                         Varu     790 039 815                                                     790 039 815
millest: Euroopa Põllumajanduse
Tagatisfond (EAGF) — turuga seotud
kulud ja otsetoetused                          43 455 780 762     43 447 624 585                              43 455 780 762       43 447 624 585
                               Vaheülemmäär    44 313 000 000                                                 44 313 000 000
 EAGF ja EAFRD vahelise ümberpaigutuse
                                  netosumma       123 215 000                                                     123 215 000
                                         Varu     734 004 238                                                     734 004 238
3.    Julgeolek ja kodakondsus                  2 357 076 847      1 859 513 795 75 772 000       69 652 000   2 432 848 847        1 929 165 795
                                   Ülemmäär     2 456 000 000                                                  2 456 000 000
                                         Varu      98 923 153                                                      23 151 153
4.    Globaalne Euroopa                         8 410 899 029      7 422 489 907                               8 410 899 029        7 422 489 907
                                   Ülemmäär     8 749 000 000                                                  8 749 000 000
                                         Varu     338 100 971                                                     338 100 971
5.    Haldus                                    8 660 469 063      8 658 756 179                               8 660 469 063        8 658 756 179
                                   Ülemmäär     9 076 000 000                                                  9 076 000 000
                                         Varu     415 530 937                                                     415 530 937
millest: institutsioonide halduskulud           6 941 188 663      6 939 475 779                               6 941 188 663        6 939 475 779
                               Vaheülemmäär     7 056 000 000                                                  7 056 000 000
                                         Varu     114 811 337                                                     114 811 337
6.    Kompensatsioonid
                                   Ülemmäär
                                         Varu
                                       Kokku  161 285 084 808   140 862 315 595  75 772 000                  161 360 856 808      140 862 315 595
               millest paindlikkusinstrument       83 285 595         11 315 595                                   83 285 595          11 315 595
                                   Ülemmäär   162 959 000 000   141 901 000 000                              162 959 000 000      141 901 000 000
                                         Varu   1 757 200 787      1 050 000 000                               1 681 428 787        1 050 000 000
      Muud erivahendid                            581 870 850        418 230 818                                  581 870 850         418 230 818
                                Kogusumma     161 866 955 658   141 280 546 413  75 772 000                  161 942 727 658      141 280 546 413
                                                                    7